b'\n_START_ARTICLE_\nInga \xc8\x99i Anush\n_START_SECTION_\nCopilaria\n_START_PARAGRAPH_\nAnush Arshakyan s-a n\xc4\x83scut pe 24 decembrie 1980 \xc3\xaen Erevan, Armenia. A studiat \xc8\x99i a absolvit la \xc8\x99coala de muzic\xc4\x83 S. Aslamazyan clasa de pian. \xc3\x8en 1994 ea a c\xc3\xa2\xc8\x99tigat primul loc la un concurs ce a avut loc \xc3\xaen ora\xc8\x99ul Omsk. \xc3\x8en aceast\xc4\x83 perioad\xc4\x83 ea a \xc3\xaenceput s\xc4\x83-\xc8\x99i promoveze activitatea de compozitor/autor. Mai t\xc3\xa2rziu, crea\xc8\x9biile sale au avut mare succes. De \xc3\xaendat\xc4\x83 ce a absolvit \xc8\x99coala de muzic\xc4\x83 \xc3\xaentre anii 1997-2001, ea a intrat \xc8\x99i la colegiul de muzic\xc4\x83 A. Babajanyan, clasa de pian. \xc3\x8en 1999, \xc8\x99i-a f\xc4\x83cut debutul ca solist \xc3\xaempreun\xc4\x83 cu Corul \xc8\x99i Filarmonica de Stat a Armeniei(Armenia State Philharmonic Orchestra and Chorus). Din 2001 p\xc3\xa2n\xc4\x83 \xc3\xaen 2005 ea a studiat \xc8\x99i a absolvit Conservatoriul de Stat din Erevan(Yerevan State Conservatory), clasa de vocale jazz._NEWLINE_Inga Arshakyan s-a n\xc4\x83scut pe 18 martie 1982 \xc3\xaen Erevan, Armenia. Ea a absolvit de asemenea \xc8\x99coala de muzic\xc4\x83 S. Aslamazyan \xc8\x99i colegiul de muzic\xc4\x83 A. Babajanyan, clasa de vioar\xc4\x83, \xc3\xaen 1997. \xc3\x8en paralel cu studiile sale, Inga a lucrat \xc3\xaen ansamblul de violoni\xc8\x99ti G. Achemyan. Ea a mers \xc3\xaen excursii prin provinciile armeniei \xc3\xaempreun\xc4\x83 cu ansamblul. \xc3\x8en 1998 Inga i s-a al\xc4\x83turat surorii sale pentru a-\xc8\x99i promova activit\xc4\x83\xc8\x9bile. Nu doar duete, ci \xc8\x99i zone \xc3\xaen care vioara joac\xc4\x83 un rol mare, sunt prezente \xc3\xaen repertoriul lor. \xc3\x8en 2002, a absolvit clasa de muzic\xc4\x83 a colegiului muzical, urm\xc3\xa2nd-o pe sora sa ea intrat la Conservatoriul de Stat din Erevan(Erevan State Conservatory), clasa de vocale jazz, pe care a \xc8\x99i absolvit-o \xc3\xaen 2005.\n_START_SECTION_\nCariera \xc3\xaen muzic\xc4\x83\n_START_PARAGRAPH_\n\xc3\x8en 2000, Inga & Anush au intrat la State Song Theatre of Armenia. Ambele au interpretat c\xc3\xa2ntece na\xc8\x9bionale \xc8\x99i etnice, c\xc3\xa2ntece scrise de A. Grigoryan \xc8\x99i Anush. Ele au c\xc3\xa2ntat \xc3\xaen multe ora\xc8\x99e din Armenia ca soli\xc8\x99ti vocali de teatru muzical. \xc3\x8en septembrie 2002 ele au plecat \xc3\xaen America pentru un turneu de concerte cu soli\xc8\x99ti de teatru muzical. Dup\xc4\x83 mai multe concerte la teatrul \xe2\x80\x9eAlex\xe2\x80\x9d din Los Angeles, surorile au primit o ofert\xc4\x83 de a ap\xc4\x83rea pe aceea\xc8\x99i scen\xc4\x83 \xc3\xaen concerte solo. Piesa de teatru a plecat le Teheran, cu acela\xc8\x99i program. \xc3\x8en 2002 festivalul Golden Lyre 2002 le-a felicitat pe Inga & Anush pentru nominalizare Sympathy of Audience. \xc3\x8en februarie 2003 programul concertului solo Seasons of Life a fost preg\xc4\x83tit, produc\xc4\x83torul fiind A. Grigoryan. C\xc3\xa2ntece etnice, na\xc8\x9bionale \xc8\x99i moderne au fost incluse \xc3\xaen interpretarea muzical\xc4\x83, de asemenea c\xc3\xa2ntece acompaniate de vioar\xc4\x83, chitar\xc4\x83 \xc8\x99i pian. \xc3\x8en martie 2003 au avut loc concerte solo ale Inga & Anush la teatrul \xe2\x80\x9eAlex\xe2\x80\x9d. \xc3\x8en acela\xc8\x99i timp primul lor album, \xe2\x80\x9eMenk Enk Ays Sarere\xe2\x80\x9d, a fost lansat. Datorit\xc4\x83 albumului Inga & Anush au primit oferte de a ap\xc4\x83rea pe scen\xc4\x83 \xc3\xaen New York, Toronto, Argentina \xc8\x99i Paris. \xc3\x8en cele din urm\xc4\x83, \xc3\xaen noiembrie, au plecat de la teatru \xc8\x99i au \xc3\xaenceput s\xc4\x83 lucreze pe cont propriu. \xc3\x8en 2004, piesa lor folk \xe2\x80\x9eTamzara\xe2\x80\x9d a fost anun\xc8\x9bat\xc4\x83 ca piesa c\xc3\xa2\xc8\x99tig\xc4\x83toare a concursului \xe2\x80\x9eGolden Lyre 2004\xe2\x80\x9d, de asemenea piesa c\xc3\xa2\xc8\x99tig\xc3\xa2nd premiul Tigran Naghdalyan \xc3\xaen cadrul concursului \xe2\x80\x9eNational Music Award\xe2\x80\x9d \xc3\xaen decembrie 2005. Un videoclip pentru pies\xc4\x83 a ap\xc4\x83rut \xc3\xaen acela\xc8\x99i an, piesa fiind inclus\xc4\x83 mai t\xc3\xa2rziu pe al doilea album al lor, \xe2\x80\x9eTamzara\xe2\x80\x9d, ce a fost lansat \xc3\xaen 2006. \xc3\x8en urma lans\xc4\x83rii albumului, Inga & Anush au c\xc3\xa2ntat \xc8\x99i interpretat \xc3\xaen turnee \xc3\xaen America, Teheran, Londra, Paris, Rusia \xc8\x99i Germania. Din 2008, Inga & Anush Arshakyan coopereaz\xc4\x83 cu \xe2\x80\x9eSHARM Holding LLC\xe2\x80\x9d, care afirm\xc4\x83 faptul c\xc4\x83 un nou album este pe drum.\n_START_SECTION_\nConcursul Muzical Eurovision 2009\n_START_PARAGRAPH_\nSurorile Arshakyan au fost alese de publicul armean \xc3\xaen 14 februarie 2009, pentru a reprezenta cu piesa \xe2\x80\x9eJan Jan\xe2\x80\x9d \xc8\x9bara \xc3\xaen Concursul Muzical Eurovision 2009, ce a avut loc \xc3\xaen Moscova, Rusia. \xe2\x80\x9eC\xc3\xa2ntecul nostru pentru Eurovision este scris \xc3\xaen genul folk, cu elemente de muzic\xc4\x83 contemporan\xc4\x83.\xe2\x80\x9d - a spus Anush Arshakyan la conferin\xc8\x9ba de pres\xc4\x83 de dinaintea plec\xc4\x83rii lor la Moscova. Muzica piesei este compus\xc4\x83 de Avet Barseghyan(partea \xc3\xaen armean\xc4\x83) \xc8\x99i de Vardan Zadoyan(partea \xc3\xaen englez\xc4\x83), aranjamentul fiind preparat de Ara (Murzik) Torosyan. \xc3\x8en cuvintele ei, scopul lor este de a reprezenta muzica folk armean\xc4\x83 \xc3\xaentr-un nou mod. \xe2\x80\x9e\xc8\x9a\xc4\x83ri mici precum Armenia ar trebui s\xc4\x83 participe \xc3\xaentotdeauna la concursuri, precum Eurovision, pentru a-\xc8\x99i prezenta cultura \xc3\xaentregii lumi.\xe2\x80\x9d - a spus c\xc3\xa2nt\xc4\x83rea\xc8\x9ba. \xe2\x80\x9eSuccesul \xc3\xaen concursuri nu depinde numai de c\xc3\xa2nt\xc4\x83re\xc8\x9bi/arti\xc8\x99ti, dar noi vom \xc3\xaencerca s\xc4\x83 facem totul pentru a ob\xc8\x9bine victoria la Moscova,\xe2\x80\x9d a spus Anush Arshakyan, ad\xc4\x83ug\xc3\xa2nd ca vor \xc3\xaencepe imediat repeti\xc8\x9biile. Melodia a c\xc3\xa2\xc8\x99tigat cu succes un loc \xc3\xaen finala Eurovisionului pe 16 mai, c\xc3\xa2\xc8\x99tig\xc3\xa2nd de asemenea un loc printre primele 10 \xc3\xaen finala concursului pe 12 mai. Ele au terminat \xc3\xaen cele din urm\xc4\x83 pe locul 10, cu un total de 92 puncte. De\xc8\x99i este cea mai slab\xc4\x83 performan\xc8\x9b\xc4\x83 a Armeniei \xc3\xaen Eurovision, a dat \xc8\x9b\xc4\x83rii patru clas\xc4\x83ri succesive \xc3\xaen top 10. \xc3\x8en data de 18 noiembrie 2009, noul album a fost lansat, acesta av\xc3\xa2nd numele de Heartbeat of My Land(Menq Enq Mer Sarere), dou\xc4\x83 piese primind deja \xc8\x99i un videoclip. Acestea sunt Menq Enq Mer Sarere \xc8\x99i Don Hay.'